pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว
วันพุธที่ 13 พฤษภาคม 2563
เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว
เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว
พร้อมตั้งศูนย์อุทธรณ์ร้องทุกข์ให้ความเป็นธรรมเกษตรกรทุกราย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากการประชุมคณะรัฐมนตรี (ครม.) เมื่อวันที่ 28 เมษายน 2563 มีมติเห็นชอบการดําเนินโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ซึ่งการช่วยเหลือตามโครงการฯ ในครั้งนี้ เป็นการช่วยเหลือ เยียวยาและบรรเทาความเดือดร้อนของเกษตรกรและครอบครัว ถือว่ามีความจําเป็นเร่งด่วนตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และยังเป็นการเพิ่มสภาพคล่องทางเศรษฐกิจ เกษตรกรจะได้รับเงินช่วยเหลือ รายละ 5,000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม – กรกฎาคม 2563 รวมวงเงินของโครงการ 150,000 ล้านบาท นั้น
“ขอรายความก้าวหน้าโครงการดังกล่าว ในส่วนเกษตรกรเป้าหมายกลุ่มแรก จํานวน 8.33 ล้านราย ที่ลงทะเบียนในโครงการฯ และได้รับการตรวจสอบจากกรมบัญชีกลางและสํานักงานเศรษฐกิจการคลัง กระทรวงการคลัง (สศค.) ไปแล้วนั้น อยู่ในขั้นตอนการเตรียมจ่ายเงินเยียวยาในวันที่ 15 พ.ค. 63 โดยผ่านกลไกของธนาคารเพื่อการเกษตรและสหกรณ์การเกษตร (ธ.ก.ส.) ส่วนเกษตรกรในกลุ่มที่ 2 ได้แก่เกษตรกรที่อยู่ระหว่างขึ้นทะเบียนเกษตรกร เป้าหมาย 1.67 ล้านราย ขอให้ไปลงทะเบียนภายในวันที่ 15 พฤษภาคม 2563 โดยกระทรวงเกษตรฯ จะเร่งดําเนินการให้เกษตรกรทั้ง 2 กลุ่มแรก ได้รับเงินเยียวยาภายในเดือนพฤษภาคมนี้ตามลําดับ อย่างไรก็ตามภายหลังการเปิดรับลงทะเบียนโครงการดังกล่าวมาระยะหนึ่ง ปรากฎว่ามีข้อจํากัดและเงื่อนไขบางประการที่ทําให้เกษตรกรบางราย ไม่สามารถลงทะเบียนและรับสิทธิ์การช่วยเหลือเยียวยาในครั้งนี้ ดังนั้น กระทรวงเกษตรฯ จึงออกมาตรการรองรับเพื่อช่วยเหลือเกษตรกรเป็นกลุ่มที่ 3 โดยให้เกษตรกรที่ไม่เข้าหลักเกณฑ์ในกลุ่มที่ 1 และ 2 เร่งดําเนินการขึ้นทะเบียน หรือปรับปรุงข้อมูลทะเบียนเกษตรกรให้เป็นปัจจุบัน จนถึงวันที่ 15 พฤษภาคม 2563 เช่นกัน โดยกระทรวงเกษตรฯ จะเร่งดําเนินการช่วยเหลือเยียวยาเพิ่มเติมในลําดับต่อไป” นายอลงกรณ์ กล่าว
สําหรับกรณีที่พ้นกําหนดลงทะเบียนวันที่ 15 พฤษภาคมนี้ไปแล้ว ยังมีเกษตรกรที่ไม่ได้รับความช่วยเหลือเยียวยาจากสาเหตุต่างๆ กระทรวงเกษตรฯ ได้วางแผนเตรียมจัดตั้ง “ศูนย์รับเรื่องอุทธรณ์ โครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) ของกระทรวงเกษตรและสหกรณ์” เพื่อเป็นช่องทางให้คําปรึกษาและให้การช่วยเหลือเยียวยาเกษตรกร โดยรายละเอียดแนวทางการรับอุทธรณ์ รวมทั้งมาตรการรองรับต่างๆ ได้มีการหารือเพื่อหาข้อสรุปในวันนี้ โดยจะประกาศให้พี่น้องเกษตรกรทราบก่อนวันที่ 15 พฤษภาคมนี้
รัฐบาลไทย-ข่าวทำเนียบรัฐบาล-ในหลวงรัชกาลที่ 10 พระราชทานพระราโชวาท เนื่องในวันเด็กแห่งชาติ ปี 2562
วันพุธที่ 2 มกราคม 2562
ในหลวงรัชกาลที่ 10 พระราชทานพระราโชวาท เนื่องในวันเด็กแห่งชาติ ปี 2562
ในหลวงรัชกาลที่ 10 พระราชทานพระราโชวาท เนื่องในวันเด็กแห่งชาติ ปี 2562
ตามที่กระทรวงศึกษาธิการ ได้กําหนดจัดงานวันเด็กแห่งชาติ ประจําปี 2562โดยสํานักงานคณะกรรมการการศึกษาขึ้นพื้นฐาน (สพฐ.) ได้จัดทําหนังสือวันเด็กแห่งชาติ ในชื่อ"นอกหน้าต่างบานเล็ก"ซึ่งในการจัดทําหนังสือดังกล่าว ได้รับพระมหากรุณาธิคุณจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานพระราโชวาท เนื่องในวันเด็กแห่งชาติ ประจําปี 2562เพื่อเชิญไปลงพิมพ์ในหนังสือวันเด็กแห่งชาติ ปี2562ความว่า
"เด็กทุกคนควรหมั่นศึกษาหาความรู้
และประพฤติตนเป็นคนดี มีระเบียบวินัย
เพราะว่า สิ่งต่าง ๆ เหล่านี้
จะช่วยให้แต่ละคนประสบความสุขความเจริญ
และความสําเร็จในชีวิตได้ ในวันข้างหน้า"
พระที่นั่งอัมพรสถาน พระราชวังดุสิต
วันที่16ธันวาคมพุทธศักราช 2561
Writtenby
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ออมสิน ปรับเปลี่ยนเวลาเปิดสาขา ในช่วงโควิดแพร่ระบาด เปิด 9.00 น. ปิด 15.00 น. ตั้งแต่วันที่ 16-30 เม.ย.63
วันพุธที่ 15 เมษายน 2563
ออมสิน ปรับเปลี่ยนเวลาเปิดสาขา ในช่วงโควิดแพร่ระบาด เปิด 9.00 น. ปิด 15.00 น. ตั้งแต่วันที่ 16-30 เม.ย.63
ธนาคารออมสิน แจ้งปรับเปลี่ยนเวลาเปิดให้บริการสาขาเป็นกรณีพิเศษ ในช่วงที่ไวรัสโควิด-19 แพร่ระบาด เฉพาะสาขาที่เปิดบริการ 5 วัน เป็นเวลาเดียวกัน 9.00-15.00 น. ระหว่างวันที่ 16-30 เม.ย.63
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่การแพร่ระบาดของเชื้อไวรัสโควิด-19 ได้ส่งผลกระทบต่อประชาชน การทําธุรกรรม การปฏิบัติงาน ตลอดจนการดําเนินชีวิตประจําวัน ขณะที่รัฐบาลและหน่วยงานที่เกี่ยวข้องได้ออกมาตรการเยียวยา ช่วยเหลือ รวมทั้งการปรับปรุงการให้บริการและดูแลประชาชนให้ได้รับผลกระทบน้อยที่สุดตามสถานการณ์ ซึ่งธนาคารออมสิน มีภารกิจให้บริการทางการเงินตามปกติและในสถานการณ์ปัจจุบันได้ดูแลอํานวยความสะดวกประชาชนให้เข้าถึงบริการทางการเงินตามนโยบายของรัฐบาล ซึ่งมีช่องทางการให้บริการต่างๆ เช่น สาขา, แอพพลิเคชั่นส์ MyMo เครื่องให้บริการอิเล็กทรอนิกส์ อินเตอร์เน็ตแบงกิ้ง เป็นต้น อีกทั้งต้องให้บริการภายใต้มาตรการรักษาความปลอดภัยของการเสี่ยงติดเชื้อด้วย โดยในส่วนของสาขาธนาคารออมสินนั้น ได้ปรับเปลี่ยนเวลาตามความเหมาะสมให้สอดคล้องกับประกาศของรัฐบาล กรุงเทพมหานคร และจังหวัดต่างๆ ทั่วประเทศ
ทั้งนี้ เมื่อพิจารณาถึงแนวทางป้องกันการแพร่ระบาดของเชื้อไวรัสโควิด-19 สาขาของธนาคารออมสินที่เปิดให้บริการ 5 วันต่อสัปดาห์นั้น ปัจจุบันมีเวลาเปิด-ปิดให้บริการไม่พร้อมเพรียงกัน ซึ่งเกิดจากปริมาณการทําธุรกรรมและความต้องการของลูกค้าในพื้นที่ เช่น สาขาในตลาดสด ในพื้นที่ศูนย์ราชการ ย่านการค้า เป็นต้น รวมถึงสาขาที่เพิ่งแจ้งปรับเปลี่ยนเวลาเปิด-ปิดเพื่อให้เป็นไปตามประกาศของรัฐบาล ผู้ว่ากรุงเทพมหานคร และผู้ว่าราชการจังหวัด ซึ่งอาจทําให้ผู้ใช้บริการสับสน ธนาคารออมสินจึงขอปรับเปลี่ยนเปิด-ปิดสาขาที่เปิดให้บริการ 5 วันต่อสัปดาห์เป็นกรณีพิเศษ ในช่วงที่มีการแพร่ระบาดไวรัสโควิด-19 และให้เป็นเวลาเดียวกันทั้งหมด คือ เปิดให้บริการวันจันทร์ถึงวันศุกร์ เวลา 9.00-15.00 น. ทั้งนี้ ตั้งแต่วันที่ 16-30 เมษายน 2563
อย่างไรก็ตาม ลูกค้ายังคงสามารถใช้บริการผ่านช่องทางอิเล็กทรอนิกส์ หรือระบบออนไลน์ต่างๆ ของธนาคารฯ ได้ เพื่อให้สอดคล้องกับมาตรการของศูนย์อํานวยการแก้ไขสถานการณ์ฉุกเฉิน (ศอฉ.) ที่ได้ขอความร่วมมือให้ยกเว้นกิจกรรมที่ก่อให้เกิดการเดินทาง เพื่อใม่ให้การแพร่ระบาดขยายไปในวงกว้างและเป็นการร่วมกันรับผิดชอบต่อสังคมโดยรวมอีกด้วย
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยประชาชนสามารถจัดกิจกรรมได้ตั้งแต่ 14 พ.ย. 59 พร้อมขอความร่วมมือสถานีวิทยุโทรทัศน์นำเสนอรายการที่เหมาะสม เน้นสาระความรู้ เพื่อพัฒนาประเทศในอนาคต
วันพุธที่ 2 พฤศจิกายน 2559
ผู้ช่วยโฆษกฯ เผยประชาชนสามารถจัดกิจกรรมได้ตั้งแต่ 14 พ.ย. 59 พร้อมขอความร่วมมือสถานีวิทยุโทรทัศน์นําเสนอรายการที่เหมาะสม เน้นสาระความรู้ เพื่อพัฒนาประเทศในอนาคต
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรีเผยประชาชนสามารถจัดกิจกรรมได้ตั้งแต่ 14 พ.ย. 59 พร้อมขอความร่วมมือสถานีวิทยุโทรทัศน์นําเสนอรายการที่เหมาะสม เน้นสาระความรู้ เพื่อพัฒนาประเทศในอนาคต
วันนี้ ( 1 พ.ย. 59) เวลา 14.25 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงกรณีที่นายกรัฐมนตรีให้สัมภาษณ์เรื่องที่นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ได้มีการหารือกับหน่วยงานที่เกี่ยวข้องเกี่ยวกับการจัดกิจกรรมต่าง ๆ ที่ทางรัฐบาลได้ขอความร่วมมือทุกภาคส่วนทั้งการนําเสนอข่าวและกิจกรรมบันเทิงว่า ผลจากการหารือดังกล่าวได้มีการจําแนกกิจกรรมต่าง ๆ เป็น 9 ลักษณะ ประกอบด้วย 1) งานเทศกาลระดับประเทศ ได้แก่ งานลอยกระทง การจัดงานคริสต์มาส วันปีใหม่ 2) งานเทศกาลระดับจังหวัด เช่น งานกาชาด งานเทศกาลผีตาโขน 3) งานส่งเสริมเศรษฐกิจระดับจังหวัด อําเภอ ท้องถิ่น เช่น กิจกรรมถนนคนเดิน ประเพณีชนวัว 4) งานรื่นเริงวัฒนธรรมพื้นบ้าน เช่น ลิเก ลําตัด ดนตรี มหรสพ และการประกวดต่าง ๆ 5) กิจกรรมสถานบันเทิงต่าง ๆ เช่น ไนท์คลับ ผับบาร์ เป็นต้น 6) กิจกรรมที่จัดภายในโรงแรม เช่น การจัดประชุมสัมมนา การเลี้ยงสังสรรค์ 7) การแสดงคอนเสิร์ต 8) งานตามประเพณีวัฒนธรรม เช่น งานกฐิน ผ้าป่า และ 9) งานแข่งขันกีฬาทุกระดับและกองเชียร์
ทั้งนี้ รัฐบาลมีความเห็นว่าการจัดกิจกรรมต่าง ๆ ดังกล่าวสามารถจัดได้ตั้งแต่วันที่ 14 พฤศจิกายน 2559 เป็นต้นไป โดยสิ่งที่ได้มีการดําเนินการอยู่แล้วทุกภาคส่วนสามารถดําเนินการจัดกิจกรรมต่าง ๆ ได้ เช่น การจัดประชุมสัมมนา งานมงคลสมรส งานกฐิน ฯลฯ และให้ผู้จัดงานพิจารณาถึงความเหมาะสม และให้เป็นไปตามกฎหมาย ระเบียบข้อบังคับที่มีอยู่ โดยให้ผู้ว่าราชการจังหวัดให้คําแนะนําและหารือร่วมกับภาคส่วนต่าง ๆ เพื่อให้การใช้พื้นที่และรูปแบบกิจกรรมเป็นไปอย่างเหมาะสมและสอดคล้องกับวัฒนธรรมของแต่ละพื้นที่
สําหรับการจัดรายการของสถานีวิทยุโทรทัศน์สามารถดําเนินการได้ตามปกติ โดยขอความร่วมมือผู้ที่รับผิดชอบพิจารณาการนําเสนอรายการต่าง ๆ ให้เป็นไปอย่างเหมะสม และควรมีการนําเสนอรายการที่ให้ความรู้และสาระต่าง ๆ ให้ประชาชนได้รับชม เพื่อการพัฒนาด้านต่าง ๆ ของประเทศในอนาคตด้วย
อย่างไรก็ตาม รัฐบาลได้ขอความร่วมมือหน่วยงานภาครัฐ ข้าราชการ พนักงานรัฐวิสาหกิจ และเจ้าหน้าที่ของรัฐไว้ทุกข์มีกําหนด 1 ปี เช่นเดิม ในส่วนของประชาชนทั่วไปและนักท่องเที่ยวให้พิจารณาตามความเหมาะสม
ส่วนสถานที่ราชการ รัฐวิสาหกิจ หน่วยงานของรัฐ และสถานศึกษาทุกแห่งที่ลดธงครึ่งเสา เป็นเวลา 30 วัน ตั้งแต่วันที่ 14 ตุลาคม 2559 จะครบกําหนด 30 วัน ในวันที่ 12 พฤศจิกายน 2559 โดยในวันจันทร์ที่ 14 พฤศจิกายน 2559 จะเป็นวันแรกที่จะมีการชักธงเต็มเสาเช่นเดิม ทั้งนี้ นายกรัฐมนตรี ได้กล่าวย้ําถึงดําเนินการในเรื่องต่าง ๆ ว่า ขอให้ทุกภาคส่วนดําเนินการโดยไม่ขัดต่อหลักกฎหมาย และให้พิจารณาตามความเหมาะสม
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รชอ.สมชายฯ เปิดงาน ออโตโมทีฟ ซัมมิท และ แมนูแฟกเจอริ่ง เอ็กซ์โป 2018 มหกรรมเทคโนโลยีและโซลูชั่นเพื่ออุตสาหกรรม
วันพุธที่ 20 มิถุนายน 2561
​รชอ.สมชายฯ เปิดงาน ออโตโมทีฟ ซัมมิท และ แมนูแฟกเจอริ่ง เอ็กซ์โป 2018 มหกรรมเทคโนโลยีและโซลูชั่นเพื่ออุตสาหกรรม
รัฐมนตรีช่วยว่าการกระทรวงอุตสาหกรรม เป็นประธานเปิดงาน "ออโตโมทีฟ ซัมมิท 2018" และ "แมนูแฟกเจอริ่ง เอ็กซ์โป 2018" มหกรรมเทคโนโลยีและโซลูชั่นเพื่ออุตสาหกรรมสนับสนุนการผลิต  ณ ศูนย์นิทรรศการและการประชุมไบเทค บางนา
วันนี้ (20 มิถุนายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน "ออโตโมทีฟ ซัมมิท 2018" และ "แมนูแฟกเจอริ่ง เอ็กซ์โป 2018" มหกรรมเทคโนโลยีและโซลูชั่นเพื่ออุตสาหกรรมสนับสนุนการผลิต จัดโดยบริษัท รี้ด เทรดเด็กซ์ จํากัด และสถาบันยานยนต์ สถาบันเครือข่ายของกระทรวงอุตสาหกรรม พร้อมด้วยผู้บริหารกระทรวงอุตสาหกรรม โดยมีนายอิสระ บุรินทรามาตย์ กรรมการผู้จัดการบริษัท รี้ด เทรดเด็กซ์ จํากัด ให้การต้อนรับ ผู้บริหารสถาบันยานยนต์ และกลุ่มผู้แทนการค้าทั้งในประเทศและต่างประเทศ เข้าร่วม ณ ศูนย์นิทรรศการและการประชุมไบเทค บางนา
สําหรับงาน ออโตโมทีฟ ซัมมิท 2018 เป็นการจัดงานมหกรรมเทคโนโลยีและโซลูชั่น เพื่ออุตสาหกรรมสนับสนุนและการผลิตที่ครบวงจร ทั้งด้านพลาสติก แม่พิมพ์ ยานยนต์ ระบบอัตโนมัติ อิเล็กทรอนิกส์ และการชุบเคลือบผิว ภายใต้แนวคิด "พลิกมิติ อุตสาหกรรมยานยนต์ไทยสู่ยุคทอง 4.0" (Driving toward Automotive Industry 4.0) สนับสนุนผู้ประกอบการในอุตสาหกรรมยานยนต์ไทย พร้อมผลักดันเทคโนโลยีสู่กลุ่มอุตสาหกรรม โดยการนําเอาหุ่นยนต์และระบบอัตโนมัติเข้ามาใช้ เพื่อยกระดับความสามารถในการแข่งขันสู่ระดับนานาชาติ
รัฐมนตรีช่วยฯ ก.อุตสาหกรรม กล่าวว่า ประเทศไทยในขณะนี้ กําลังเดินหน้าสู่ยุค 4.0 โดยกระทรวงอุตสาหกรรม มองมิติเพื่อการตอบโจทย์ไทยแลนด์ 4.0 ออกเป็น 3 มิติ ได้แก่ 1) Competitive Growth คือ การมุ่งเน้นอุตสาหกรรมที่มีการขยายตัวสูงและมีขีดความสามารถในการแข่งขันสูง ด้วยการขับเคลื่อนอุตสาหกรรมเดิมที่มีศักยภาพ (First S-curve) และอุตสาหกรรมอนาคต (New S-curve) 2) Inclusive Growth คือ การตอบโจทย์เรื่องของนโยบายของรัฐบาลที่ว่า เราจะไม่ทิ้งใครไว้ข้างหลัง เพื่อแก้ไขปัญหาหรือเพื่อผ่อนปรนปัญหาเรื่องกับดักของความไม่เท่าเทียมกัน และ 3) Green Growth คือ การเน้นในเรื่องการตอบโจทย์ชุมชน เราต้องอยู่ได้กับชุมชนของเราเองและตอบโจทย์ชุมชนโลก
ทั้งนี้ งานดังกล่าวฯ มีบริษัทเข้าร่วมงานจัดแสดงกว่า 500 บริษัท 2,400 แบรนด์ จาก 46 ประเทศทั่วโลก ภายในงานประกอบด้วย 6 งานหลัก ได้แก่ การผลิตชิ้นส่วนพลาสติกและบรรจุภัณฑ์ การผลิตแม่พิมพ์และการขึ้นรูป เทคโนโลยีเพื่อการผลิตชิ้นส่วนยานยนต์ครบวงจร เทคโนโลยีระบบและอุปกรณ์เพื่อสายการผลิตอัตโนมัติ เทคโนโลยีการเตรียมพื้นผิวโลหะ สีและการเคลือบผิว และงานแสดงหุ่นยนต์เพื่อการผลิตที่ครบครันที่สุดในอาเซียน โดยไฮไลท์ของงาน คือ Sophia หุ่นยนต์ AI อัจฉริยะระดับโลก และ Cutting Tools Runway นวัตกรรมเครื่องตัด เครื่องเจาะสุดล้ํา ซึ่งจัดขึ้นระหว่างวันที่ 20-23 มิถุนายน 2561 ณ ศูนย์นิทรรศการและการประชุม ไบเทค บางนา
รัฐบาลไทย-ข่าวทำเนียบรัฐบาล- เมื่อถึงฤดูร้อนผู้ติดเชื้อไวรัสโควิด-19 จะลดลงหรือไม่ ??
วันจันทร์ที่ 6 เมษายน 2563
เมื่อถึงฤดูร้อนผู้ติดเชื้อไวรัสโควิด-19 จะลดลงหรือไม่ ??
เกี่ยวกันไหมนะ
Q : เมื่อถึงฤดูร้อนผู้ติดเชื้อไวรัสโควิด-19 จะลดลงหรือไม่ ??
A : โรคไข้หวัดและโรคหวัดทั่วไป เป็นโรคที่เกิดขึ้นเป็นปกติในช่วงฤดูหนาวมากกว่าฤดูร้อน แต่สําหรับไวรัสโควิด-19 นั้น ยังไม่มีข้อมูลที่ชัดเจนว่าอากาศที่อุ่นขึ้น จะสามารถช่วยลดการแพร่ระบาดของไวรัสฯ ได้มากน้อยเพียงใด
รัฐบาลไทย-ข่าวทำเนียบรัฐบาล-สธ.ส่งทีมแพทย์กู้ชีพขั้นสูง พร้อมเคลื่อนย้ายทีมนักฟุตบอลเยาวชนจากถ้ำหลวงฯ
วันจันทร์ที่ 2 กรกฎาคม 2561
สธ.ส่งทีมแพทย์กู้ชีพขั้นสูง พร้อมเคลื่อนย้ายทีมนักฟุตบอลเยาวชนจากถ้ําหลวงฯ
กระทรวงสาธารณสุข ส่งแพทย์ พยาบาล และสหวิชาชีพ เกือบ 100 คนต่อวัน ดูแลโรงพยาบาลสนาม  เตรียมทีมแพทย์กู้ชีพขั้นสูง   พร้อมเคลื่อนย้ายทีมนักฟุตบอลเยาวชนและผู้ฝึกสอน 13 คน ประกบดูแล 1 ทีมต่อ 1 คน ทั้งทางบกและทางอากาศ
กระทรวงสาธารณสุข ส่งแพทย์ พยาบาล และสหวิชาชีพ เกือบ 100 คนต่อวัน ดูแลโรงพยาบาลสนาม เตรียมทีมแพทย์กู้ชีพขั้นสูง พร้อมเคลื่อนย้ายทีมนักฟุตบอลเยาวชนและผู้ฝึกสอน 13 คน ประกบดูแล 1 ทีมต่อ 1 คน ทั้งทางบกและทางอากาศ
วันนี้ (2 กรกฎาคม 2561) ที่กระทรวงสาธารณสุข จังหวัดนนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ความคืบหน้าการช่วยเหลือทีมนักฟุตบอลเยาวชนและผู้ฝึกสอน 13 คน ที่พลัดหลงในถ้ําหลวง-ขุนน้ํานางนอน ว่า กระทรวงสาธารณสุข ได้ส่งกําลังใจพร้อมให้ส่งเจ้าหน้าที่แพทย์ พยาบาล และสหวิชาชีพ ด้านกายและจิตใจ เกือบ 100 คนต่อวัน จากโรงพยาบาลในพื้นที่ใกล้เคียงจุดเกิดเหตุ ผลัดเปลี่ยนหมุนเวียน ช่วยสนับสนุนการปฏิบัติงานร่วมกับทหาร ตํารวจ อาสาสมัคร และภาคประชาชน ตลอด 24 ชั่วโมง เพื่อให้การช่วยเหลือในครั้งนี้เป็นไปอย่างมีประสิทธิภาพ และปลอดภัย โดยมอบหมายให้ นายแพทย์ธงชัย เลิศวิไลรัตนพงศ์ ผู้ตรวจราชการเขตสุขภาพที่ 1 ร่วมบัญชาการเหตุการณ์ร่วมกับหน่วยงานในพื้นที่
ขณะนี้ เจ้าหน้าที่แพทย์ พยาบาล และสหวิชาชีพ ของกระทรวงสาธารณสุข ร่วมรับผิดชอบโรงพยาบาลสนามบริเวณหน้าถ้ํา ให้บริการปฐมพยาบาล รักษาพยาบาลแก่เจ้าหน้าที่ จิตอาสา ประชาชนที่เข้าร่วมปฏิบัติการ และได้วางแผนการเคลื่อนย้ายผู้ป่วยจากถ้ําอย่างเป็นระบบร่วมกับหน่วยงานที่เกี่ยวข้อง เตรียมทีมแพทย์กู้ชีพชั้นสูง เพื่อดูแลเบื้องต้น ด้วยการประเมินสัญญาณชีพ ทําความสะอาดร่างกาย เปลี่ยนเสื้อผ้า ให้ความอบอุ่นร่างกาย ประเมินและปรับสภาพการมองเห็น ภาวะขาดน้ําขาดอาหาร ก่อนการส่งต่อไปโรงพยาบาลเชียงรายประชานุเคราะห์ โดยจัดทีมแพทย์ประกบดูแล 1 ทีมต่อผู้ป่วย 1 คน กระทรวงสาธารณสุขรับผิดชอบ 5 ทีม ส่วนตํารวจและทหาร อย่างละ 4 ทีม สามารถเดินทางไปกับเฮลิคอปเตอร์ของทหารและตํารวจที่จัดเตรียมไว้ 6 ลํา ซึ่งเป็นเส้นทางลําเลียงหลัก ใช้เวลาเดินทางประมาณ 15 นาที หากอากาศปิดได้สํารองรถพยาบาลขั้นสูงอีก 13 คัน ใช้เวลาเดินทางประมาณ 1 ชั่วโมง
ทั้งนี้ โรงพยาบาลเชียงรายประชานุเคราะห์ ได้จัดเตรียมหอผู้ป่วยอุบัติเหตุรองรับผู้ป่วย เตรียมแพทย์ผู้เชี่ยวชาญทุกสาขาที่เกี่ยวข้องดูแลผู้ป่วยได้ทุกสภาพอาการ การวางระบบควบคุมป้องกันการติดเชื้อ ทั้งนี้ เพื่อให้ผู้ป่วยทั้งหมดปลอดภัย สุขภาพแข็งแรงกลับไปใช้ชีวิตได้ตามปกติ
“ขอเป็นกําลังใจให้เยาวชนและผู้ฝึกสอน รวมทั้งเจ้าหน้าที่ผู้ปฏิบัติงานทุกคน ที่ร่วมแรงร่วมใจกันช่วยเหลือผู้พลัดหลงในถ้ําครั้งนี้ กระทรวงสาธารณสุขพร้อมสนับสนุนในทุก ๆ เรื่องที่จะช่วยให้ทั้งหมดปลอดภัยมีสุขภาพดี ทั้งผู้พลัดหลงและเจ้าหน้าที่ผู้ปฏิบัติงาน” ศ.คลินิก เกียรติคุณ นพ.ปิยะสกลกล่าว
**************************************** 2 กรกฎาคม 2561
รัฐบาลไทย-ข่าวทำเนียบรัฐบาล-กำชับ กระทรวงท่องเที่ยวและกีฬา ทบทวนความเหมาะสม ของร่างแก้ไข พ.ร.บ.กีฬามวย พ.ศ. 2542
วันพุธที่ 14 พฤศจิกายน 2561
กําชับ กระทรวงท่องเที่ยวและกีฬา ทบทวนความเหมาะสม ของร่างแก้ไข พ.ร.บ.กีฬามวย พ.ศ. 2542
พล.ท.คงชีพ ตันตระวาณิชย์ เปิดเผย หลังการประชุมคณะกรรมการโอลิมปิคแห่งประเทศไทย ในพระบรมราชูปถัมภ์ ครั้ง ที่ 5/61 เมื่อ 14 พ.ย.61 : 1000
พล.ท.คงชีพ ตันตระวาณิชย์ เปิดเผย หลังการประชุมคณะกรรมการโอลิมปิคแห่งประเทศไทย ในพระบรมราชูปถัมภ์ ครั้ง ที่ 5/61 เมื่อ 14 พ.ย.61 : 1000 โดย มี พล.อ.ประวิตร วงษ์สุวรรณ เป็นประธาน ว่า ที่ประชุมได้แสดงความเสียใจกับ “น้องเล็ก” เยาวชนไทยอายุ 13 ปี ที่เสียชีวิตจากการชกมวยไทยการกุศลที่ผ่านมา พร้อมทั้งแสดงความกังวลและให้ความสําคัญร่วมกัน ถึงการพัฒนาการกีฬาทุกประเภทที่ต้องให้ความสําคัญกับความปลอดภัยของนักกีฬามากขึ้น
ทั้งนี้ พล.อ.ประวิตร วงษ์สุวรรณ รอง นรม. และ รมว.กห. / ประธานคณะกรรมการโอลิมปิคแห่งประเทศไทย ฯ ได้กําชับ ขอให้กระทรวงท่องเที่ยวและกีฬา ได้พิจารณาความเหมาะสม ของ พ.ร.บ.กีฬามวย พ.ศ.2542 ที่ สนช.ได้เสนอร่าง ( แก้ไข ) ให้ ครม.พิจารณา โดยขอให้พิจารณาความรอบคอบของการพัฒนากีฬามวย ควบคู่ไปกับ การให้ความสําคัญกับการดูแลความปลอดภัยของนักกีฬามากขึ้น โดยเฉพาะ นักกีฬากลุ่มเด็กและเยาวชน ควรพิจารณาการใช้วิทยาศาสตร์ทางการกีฬาเข้ามาช่วยเสริมสร้างพัฒนาการต่อสมรรถภาพร่างกายในวัยอันควร ก่อนการเป็นนักกีฬาแทน ขณะเดียวกัน การแข่งขันในวัยดังกล่าว จําเป็นต้องมีอุปกรณ์ป้องกันที่เหมาะสม และมาตรการความปลอดภัยที่รัดกุมจากนายสนาม เพื่อมิให้ร่างกายได้รับผลกระทบ จนอาจเกิดเหตุการณ์ดังกล่าวขึ้นอีก
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานพัฒนาและส่งเสริมอาชีพผู้กระทำผิดอย่างยั่งยืน ครั้งที่ ๕/๒๕๖๒
วันพฤหัสบดีที่ 14 มีนาคม 2562
กระทรวงยุติธรรม ประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๕/๒๕๖๒
กระทรวงยุติธรรม ประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๕/๒๕๖๒
ในวันพุธที่ ๑๓ มีนาคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เป็นประธานการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๕/๒๕๖๒ โดยมีผู้บริหารหน่วยงานในสังกัดกระทรวงยุติธรรม และผู้แทนจากหน่วยงานภาคเอกชน รวมถึงเจ้าหน้าที่ผู้ที่เกี่ยวข้อง เข้าร่วม ฯ โดยที่ประชุมฯได้รับทราบรายงานผลการดําเนินงานรอบ ๓ เดือน เกี่ยวกับการขับเคลื่อนการพัฒนา และส่งเสริมอาชีพอย่างยั่งยืนของหน่วยงานในกลุ่มภารกิจงานด้านพัฒนาพฤตินิสัย ได้แก่ กรมราชทันฑ์ กรมคุมประพฤติ กรมพินิจและคุ้มครองเด็กและเยาวชน พร้อมทั้งการจัดทําบันทึกข้อตกลง (MOU) ร่วมกัน ระหว่างกระทรวงยุติธรรม กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน กับ บริษัท ปตท. น้ํามันและการค้าปลีก จํากัด (มหาชน) เพื่อดําเนินการศึกษาเพื่อส่งเสริมการสร้างงานโดยการอุดหนุน ผลิตภัณฑ์ บริการ จากผู้กระทําผิด นอกจากนี้ที่ประชุมฯ ได้ร่วมกันพิจารณาการจัดทํากองทุนร่วมกันระหว่างหน่วยงานทั้ง ๓ กรม เพื่อรองรับการบริจาคเงินผ่านระบบอิเล็กทรอนิกส์ (e-Donation) อีกทั้งพิจารณาการส่งเสริมการประชาสัมพันธ์ให้ประชาชนทราบถึงการพัฒนาพฤตินิสัยผู้กระทําผิดในสื่อรูปแบบต่างๆ รวมทั้งพิจารณาโครงการที่กําลังดําเนินการ ได้แก่ โครงการ The Hero และโครงการส่งเสริมการศึกษาร่วมกับวิทยาลัยปัญญาภิวัฒน์ โดยที่ประชุมฯ มีมติเห็นชอบการจัดทํากองทุนร่วมกัน ๓ หน่วยงาน พร้อมทั้งมอบหมายให้ฝ่ายเลขาร่างหลักเกณฑ์เรื่องงบประมาณ และให้ดําเนินการประชาสัมพันธ์สร้างการรับรู้ความเข้าใจที่ถูกต้องในการให้โอกาสแก่ผู้กระทําความผิดภายหลังกลับคืนสู่สังคม
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนเที่ยวงาน “เทศกาลทุเรียนภูเขาไฟศรีสะเกษ อาเซียนเทรดแฟร์ 2561”  (Lava Durian Sisaket & Asean Trade Fair 2018)
วันอังคารที่ 19 มิถุนายน 2561
นายกรัฐมนตรีเชิญชวนประชาชนเที่ยวงาน “เทศกาลทุเรียนภูเขาไฟศรีสะเกษ อาเซียนเทรดแฟร์ 2561”  (Lava Durian Sisaket & Asean Trade Fair 2018)
นายกรัฐมนตรีเชิญชวนประชาชนเที่ยวงาน “เทศกาลทุเรียนภูเขาไฟศรีสะเกษ อาเซียนเทรดแฟร์ 2561” (Lava Durian Sisaket & Asean Trade Fair 2018) ที่จะจัดขึ้นระหว่างวันที่ 29 มิ.ย. 61 – 8 ก.ค. 61 ณ สนามสวนปาล์ม วิทยาลัยเกษตรเทคโนโลยีศรีสะเกษ
วันนี้ (19 มิถุนายน พ.ศ. 2561) เวลา 08.30 น. ณ โถงกลาง ชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายธวัช สุระบาล ผู้ว่าราชการจังหวัดศรีสะเกษ พร้อมคณะได้เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงาน “เทศกาลทุเรียนภูเขาไฟศรีสะเกษ อาเซียนเทรดแฟร์ 2561” ที่จะจัดขึ้นระหว่างวันที่ 29 มิ.ย. 61 – 8 ก.ค. 61 ณ สนามสวนปาล์ม วิทยาลัยเกษตรเทคโนโลยีศรีสะเกษ อําเภอเมือง จังหวัดศรีสะเกษ
โอกาสนี้ผู้ว่าราชการจังหวัดศรีสะเกษได้กล่าวรายงานว่าจังหวัดศรีสะเกษถือเป็นดินแดนมหัศจรรย์ (Amazing Si Sa Ket) เพราะเป็นแหล่งรวบรวมการผลิตผลไม้จากทุกภูมิภาคในไทย ซึ่งผลผลิตที่ได้มีคุณภาพดี มีรสชาติอร่อย เป็นที่ยอมรับของผู้บริโภคทั้งในและต่างประเทศ ได้แก่ เงาะ ทุเรียน สะตอ ลองกอง ลําไย ลิ้นจี่ และ มะปรางหวาน ส้มโอ กระท้อน พร้อมทั้งมีกาแฟทุเรียนภูเขาไฟที่มีรสชาติหอม อร่อย มาจัดแสดงนิทรรศการเพื่อประชาสัมพันธ์ในครั้งนี้ด้วย ซึ่งกิจกรรมภายในงานดังกล่าวประกอบไปด้วย การจัดจําหน่ายผลผลิตทางการเกษตร ผลไม้ ผลิตภัณฑ์จากวิสาหกิจชุมชน และสินค้า OTOP ต่าง ๆ โดยเฉพาะอย่างยิ่งทุเรียนภูเขาไฟศรีสะเกษ เป็นผลไม้เศรษฐกิจที่มีมูลค่า อีกทั้งมีรสชาติอร่อย กรอบนอก นุ่มใน หวานน้อย ละมุนลิ้น กลิ่นไม่ฉุน ซึ่งได้รับการจดสิทธิบัตรสิ่งบ่งชี้ทางภูมิศาสตร์ (GI) จากกรมทรัพย์สินทางปัญญา กระทรวงพาณิชย์ โดยมีพื้นที่ในการเพาะปลูกประมาณ 7,500 ไร่ ครอบคลุมพื้นที่ 3 อําเภอของจังหวัดศรีสะเกษ ได้แก่ อําเภอกันทรลักษ์ อําเภอขุนหาญ และอําเภอศรีรัตนะ
จากนั้น นายกรัฐมนตรีได้เดินเยี่ยมชมงานนิทรรศการที่มาจัดแสดงพร้อมกล่าวชื่นชมผลไม้ต่าง ๆ และสินค้าแปรรูปจากการเกษตร ซึ่งเป็นของดีประจําจังหวัดศรีสะเกษ พร้อมกับเชิญชวนประชาชนให้ไปเที่ยวงานเทศกาลทุเรียนภูเขาไฟศรีษะเกษ อาเซียนเทรดแฟร์ 2561 ดังกล่าว เพื่อจะได้มีโอกาสลิ้มลองทุเรียนภูเขาไฟของจังหวัดศรีสะเกษซึ่งปลูกบนดินภูเขาไฟ ที่มีความกรอบนอกนุ่มใน เนื้อแห้งเนียนละเอียด อร่อยไม่เหมือนใคร ดังคํากล่าวว่า “ลองแล้วจะติดใจ”
.........................................................................................................
กลุ่มประสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง ดำเนินการปรับปรุงความปลอดภัยบริเวณหน้าโรงเรียนทั่วประเทศแล้ว 1,502 แห่ง เพื่อป้องกันและลดความเสี่ยงในการเกิดอุบัติเหตุ
วันอังคารที่ 3 ตุลาคม 2560
กรมทางหลวง ดําเนินการปรับปรุงความปลอดภัยบริเวณหน้าโรงเรียนทั่วประเทศแล้ว 1,502 แห่ง เพื่อป้องกันและลดความเสี่ยงในการเกิดอุบัติเหตุ
นายธานินทร์ สมบูรณ์ อธิบดีกรมทางหลวง เปิดเผยว่า ตามที่กระทรวงคมนาคมได้กําหนดให้ปีพ.ศ.2554 – 2563 เป็นทศวรรษแห่งความปลอดภัยทางถนน(Decade of Action for Road Safety)
โดยมีเป้าหมายลดผู้เสียชีวิตจากอุบัติเหตุทางถนน 50% รวมถึง รัฐบาลได้กําหนดให้การสร้างความปลอดภัยทางถนนเป็นวาระแห่งชาติ ซึ่งบริเวณหน้าโรงเรียนถือเป็นพื้นที่ที่มีผู้ปกครองและยานพาหนะเดินทางมารับ-ส่งนักเรียน เป็นประจําและมีการเดินข้ามถนนตัดกระแสจราจรจนเป็นเหตุให้เกิดอุบัติเหตุได้บ่อยครั้งนั้น
กรมทางหลวง ได้ให้ความสําคัญกับการดําเนินงานตามนโยบายดังกล่าว จึงได้ดําเนินงานปรับปรุงความปลอดภัยบริเวณหน้าโรงเรียน โดยดําเนินการติดตั้งป้ายจํากัดความเร็ว ป้ายเขตโรงเรียน (School Zone) และจัดทําเครื่องหมายจราจรบนผิวทาง เช่น การตีเส้นช่องทางเป็นสัญลักษณ์ให้ลดความเร็ว (Optical Speed Bar) วัสดุเคลือบผิวจราจรต้านทานการลื่นไถล และเครื่องหมายจํากัดความเร็วบนผิวทาง ในพื้นที่รับผิดชอบของกรมทางหลวงทั่วประเทศ เพื่อเพิ่มมาตรการความปลอดภัย ลดความเสี่ยง และป้องกันการเกิดอุบัติเหตุบริเวณหน้าโรงเรียน รวมทั้ง ส่งเสริมความเข้าใจและปลูกฝังการเคารพกฎจราจรของนักเรียนและผู้ปกครองอีกด้วย
อธิบดีกรมทางหลวงกล่าวต่อไปว่า ระหว่างปีงบประมาณ 2559 – 2561 กรมทางหลวงได้ดําเนินการปรับปรุงความปลอดภัยบริเวณหน้าโรงเรียนไปแล้วทั้งสิ้น จํานวน 1,502 แห่ง งบประมาณรวม 789.7414 ล้านบาท โดยหากจําแนกตามรายภาค ได้แก่ ภาคเหนือ 343 แห่ง ภาคตะวันออกเฉียงเหนือ 455 แห่ง ภาคกลาง 328 แห่ง และภาคใต้ 376 แห่ง อีกทั้ง ในปีงบประมาณ 2561 อยู่ระหว่างดําเนินการ จํานวน 136 แห่ง งบประมาณรวม 67.4236 ล้านบาท และอยู่ระหว่างการของบประมาณปี 2562 จํานวน 1,206 แห่ง งบประมาณรวม 1,436.0080 ล้านบาท